b'\n_START_ARTICLE_\nYork Minster Police\n_START_PARAGRAPH_\nYork Minster Police er en sv\xc3\xa6rt liten og spesialisert britisk politistyrke med ansvar for katedralen York Minster og omr\xc3\xa5det i umiddelbar n\xc3\xa6rhet._NEWLINE_Tjenestemennene har full politimyndighet innenfor dette omr\xc3\xa5det. De har kontinuerlig assistanse fra den regionale styrken North Yorkshire Police. Alvorlige forbrytelser innenfor styrkens omr\xc3\xa5de blir etterforsket av det regionale politiet._NEWLINE_\xc3\x85rsaken til at katedralen har en egen politistyrke er at den inntil 1839 var en liberty, unntatt fra byens administrasjon. Det har v\xc3\xa6rt egne konstabler der i sv\xc3\xa6rt lang tid, men det var etter brannen i 1829 at man formaliserte ordningen.'